**ОБЩИНСКИ СЪВЕТ – ДУЛОВО, ОБЛ. СИЛИСТРА**



ул. “Васил Левски” № 18 тел.: (0864) 2 31 00 ; Факс:(0864) 2 30 20

7650 Дулово e-mail: [obs\_dulovo@abv.bg](mailto:obs_dulovo@abv.bg)

**ПРОТОКОЛ № 6**

от проведено извънредно заседание на Общински съвет – Дулово на 16.02.2024 година, от 14.00 часа

На 16.02.2024г. /петък/, в зала № 2 в сградата на община Дулово, от 14.00 часа се проведе Шестото извънредно заседание на Общински съвет – Дулово.

Присъстващи : 28 общински съветници */приложен присъствен списък/.*

Отсъстващ: Ибрахим Демир Муртаза.

На заседанието присъстваха инж. Невхис Мустафа – кмет на община Дулово, Айваз Чакър-зам-кмет, Тансер Бейти - зам.-кмет, Йорданка Стойчева-зам.-кмет, кметове на кметства.

**Инж. Сезгин Галиб - Председател на ОбС:**

**-**Уважаема г-жо Кмет,

-Уважаеми зам.-кметове, кметове на кметства, колеги общински съветници, ,

Имаме необходимия кворум в залата. Заседанието е легитимно и може да взема законни решения. Присъстват 28 общински съветници, отсъства един. Обявявам заседанието на Общински съвет – Дулово за открито. В деловодството на Общинския съвет няма постъпили писмени питания от общински съветници и граждани. Днес предстои да разгледаме бюджета на общината за 2024г., който е внесен в общинския съвет и ние в срок до 15 работни дни трябва да вземем решение. Заради определените срокове за вземане на решения включените в проекта за дневен ред се наложи да свикам днешното извънредно заседание. Материалите са ви предоставени и са разгледани в съвместно заседание на постоянните комисии. Предлагам на вниманието ви следния

**ПРОЕКТО-ДНЕВЕН РЕД:**

1. **Докладни записки от инж. Невхис Мустафа – кмет на община Дулово,** относно:
   1. Приемане бюджета на община Дулово за 2024г. /Вх. № 46/29.01.202г./
   2. Даване мандат и изразяване позицията на община Дулово в Общо събрание на Асоциацията по ВиК на област Силистра /Вх. № 60/09.02.2024г./
   3. Даване на съгласие Община Дулово да кандидатства с предложение за изпълнение на инвестиции по процедура BG-RRP-4.028 „Подкрепа за енергийно ефективни системи за улично осветление - Покана 2"/Вх. № 65/13.02.2024г./
2. **Докладна записка от инж. Сезгин Галиб – председател на ОбС-Дулово,** относно: Приемане на Въпросник за самооценка на системите за финансово управление и контрол за 2023 г. и Доклад за състоянието на системите за финансово управление и контрол за 2023 г. на общинските търговски дружества „МБАЛ - Дулово“ ЕООД - гр. Дулово и „СОЧ” ЕООД - гр. Дулово /Вх. № 62/12.02.2024г./
3. **Други въпроси и изказвания.**

**Инж. Сезгин Галиб - Председател на ОбС:**

-Това е предложението за дневния ред, колеги. Имате ли въпроси, предложения по така предложения проекто-дневен ред?

РАЗИСКВАНИЯ по предложения дневен ред.

*/Въпроси, мнения или предложения за изменение и допълнение на предложения дневния ред не постъпват/.*

**Инж. Сезгин Галиб-Председател на ОбС:**

- Щом няма желаещи, предлагам да преминем към процедура на гласуване.

**ГЛАСУВАНЕ:** 28 общински съветници.

**ЗА: 28; ПРОТИВ: 0; ВЪЗД.СЕ: 0.**

Общински съвет – Дулово прие единодушно горе изложения дневен ред.

**ТОЧКА ПЪРВА**

**Инж. Сезгин Галиб - Председател на ОбС:**

-Давам думата на г-жа Невхис Мустафа, като вносител да представи предложението си по т.1.1.

***По т.1.1.*** *инж. Невхис Мустафа-Кмет на община Дулово представи предложението си за решение по Докладна записка, относно:* *Приемане бюджета на община Дулово за 2024г. /Вх. № 46/29.01.202г./, която е на разположение на общинските съветници и представлява неразделна част от настоящия протокол.*

**Инж. Сезгин Галиб-Председател на ОбС:**

-Колеги, докладната беше разгледана на съвместното заседание на комисиите. Изразихте положително становище. Имате думата за въпроси, мнения, предложения по тази докладна...

РАЗИСКВАНИЯ по точка 1.1.

*/Въпроси, мнения или предложения не постъпват/.*

**Инж. Сезгин Галиб-Председател на ОбС:**

-Щом няма желаещи да вземат отношение, предлагам да преминем към гласуване.

**ГЛАСУВАНЕ:** 28 общински съветници.

**ЗА: 28; ПРОТИВ: 0; ВЪЗД.СЕ: 0.**

С П И С Ъ К

на общинските съветници от Общински съвет – Дулово

Мандат 2023 – 2027 година

16.02.2024 год. – поименно гласуване  **по т.1.1.**

|  |  |  |  |  |
| --- | --- | --- | --- | --- |
| **№** | **Име, презиме, фамилия** | **“ЗА”** | **“против”** | **“въздържал се”** |
| 1. | Сезгин Рамис Галиб | **+** |  |  |
| 2. | Илкер Неджати Халим | **+** |  |  |
| 3. | Фахри Адил Мустафа | **+** |  |  |
| 4. | Рефие Наджи Мехмед | **+** |  |  |
| 5. | Касим Неджми Сали | **+** |  |  |
| 6. | Бахар Мехмед Шевкед | **+** |  |  |
| 7. | Хюсеин Ешреф Джелил | **+** |  |  |
| 8. | Сали Назми Сали | **+** |  |  |
| 9. | Гюрджан Салим Ахмед | **+** |  |  |
| 10. | Тунчай Февзи Акиф | **+** |  |  |
| 11. | Сонер Мехмед Фикрет | **+** |  |  |
| 12. | Нурхан Мухарем Махмуд | **+** |  |  |
| 13. | Гюлюмсер Бейджет Ангелова | **+** |  |  |
| 14. | Гюнеш Ремзи Хамза | **+** |  |  |
| 15. | Сечкин Сали Салим | **+** |  |  |
| 16. | Любомир Минков Минков | **+** |  |  |
| 17. | Тансер Басри Ахмед | **+** |  |  |
| 18 | Марин Христов Малчев | + |  |  |
| 19. | Дилбер Турхан Алиш | + |  |  |
| 20. | Николай Илиев Господинов | + |  |  |
| 21. | Шенай Лютфи Рамадан | + |  |  |
| 22. | Спасимир Дечев Иванов | **+** |  |  |
| 23. | Левент Хабил Али | **+** |  |  |
| 24. | Билгин Басри Ахмед | **+** |  |  |
| 25. | Ибрахим Демир Муртаза | **отсъства** |  |  |
| 26. | Мартин Славов Тодоров | **+** |  |  |
| 27. | Тамер Дилявер Хасан | + |  |  |
| 28. | Ивайло Андонов Иванов | + |  |  |
| 29. | Себахат Реджеб Сопен | + |  |  |

Във връзка с Докладна записка с вх.№ 46/29.01.2024г., по т.1.1. от дневния ред, след проведено поименно гласуване, с **28 гласа „ЗА”; „ПРОТИВ”- няма; „ВЪЗД.СЕ” – няма**, Общинският съвет прие

**Р Е Ш Е Н И Е № 52**

На основание чл.21, ал.1, т.6, във връзка чл.27, ал.4 и ал.5 от ЗМСМА, чл.94, ал. ал. 2 и 3 от Закона за публичните финанси, Постановление №13/29.01.2024г. за изпълнение на държавния бюджет на Република България за 2024г. и чл. 26, ал.2 от Наредба № 18 за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на общинския бюджет на община Дулово, Общински съвет-Дулово

**РЕШИ:**

1. **Приема** бюджета на Община Дулово за 2024 година, както следва **:**

*1.1.* ***По прихода в размер на 44 880 560лв.,*** *съгласно Приложение № 1, в т.ч.:*

1.1.1. Приходи за делегирани от държавата дейности 29 028 063лв.

1.1.2.Приходи за местни и дофинансиране на държавни дейности 15 852 497лв.

*1.2.* ***По разхода в размер на 44 880 560лв****., разпределени по функции, дейности и параграфи, съгласно Приложение № 2, както следва:*

1.2.1. За делегирани от държавата дейности 29 028 063лв.*.*

1.2.2. За допълнително финансиране на делегирани от държавата дейности със средства от собствени приходи в размер на 227 750лв.

1.2.3. За местни дейности в размер на 15 624 747лв.

2.***Приема*** *Инвестиционна програма за 2024г. на община Дулово по списъка с обектите, видове разходи и източници на финансиране в размер на 8 430 753лв., съгласно Приложение № 3.*

*3.****Утвърждава*** разходите за заплати през 2024г.,без звената от системата на народната просвета, които прилагат системата на делегирани бюджети в размер на 8 211 300лв., *съгласно Приложение № 4.*

4.***Утвърждава*** *Разчет на целеви разходи, както следва:*

4.1. 20 000лв. обезщетения и помощи по решение на общинския съвет.

4.2. 2 000 лв. помощи за даровити деца.

4.3. 2 000лв. във връзка с подпомагане разходите за погребения на самотни, без близки и роднини, бездомни, безпризорни, настанени в заведения за социални услуги и регистрирани в службите за социално подпомагане.

4.4. За финансово подпомагане на 9 футболни клуба по 8 000лв., за детски футболен клуб 8 000лв., за издръжка на спортен клуб по борба „Лудогорец” с. Паисиево 6 000лв., подпомагане на клуба по карате-4 000лв., подпомагане на клуба по шах- 1 000лв., на СНЦ „Ритмика“-2 000лв., НЧ „Бялата лястовица“ – 4 000лв.

5**. *Приема*** *следните лимити за разходи:*

5.1. СБКО в размер на 3 на сто от средствата за работни заплати на заетите по трудови правоотношения.

5.2. Разходи за представителни цели на кмета на общината в размер на 10 000лв.

5.3. Разходи за представителни цели на председателя на общинския съвет в размер на 3 500лв.

6.***Одобрява***индикативен годишен разчет за сметките за средствата от Европейския съюз в размер на  190 000лв*., съгласно Приложение № 5.*

7.***Определя***размера на просрочените задължения от 2023г., които ще бъдат разплатени от бюджета за 2024г. в *размер на  899 332лв., съгласно Приложение № 6*

8.***Определя***максимален размер на нови задължения за разходи, които могат да бъдат натрупани през 2024г. *в размер на 5 010 668лв.*

9.***Приема*** Бюджетна прогноза за местните дейности за периода 2024, 2025 и 2026 години*, /Приложение №8/*

10.***Утвърждава***преходен остатък от 2023г. в размер на 8 930 628лв., *съгласно Приложение №7*

11*.* ***Утвърждава***Списък на пътуващите учители в делегираните от държавата дейности от община Дулово, които през 2024г. година ще имат право на заплащане 100 на сто от превозните разноски, *съгласно Приложение № 9.*

12.***Определя*** *второстепенните разпоредители с бюджет, отразени в Приложение №10.*

13.***Оправомощава***кмета на общината да извършва компенсирани промени:

13.1. В частта за делегираните от държавата дейности –между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната дейност;

13.2. В частта за местните дейности – между утвърдените разходи в рамките на една дейност, или от една дейност в друга, без да изменя общия размер на разходите.

14**. *Упълномощава***кмета на общината със следните права :

14.1 Да предоставя временни безлихвени заеми от временно свободни средства по общинския бюджет за авансово финансиране на плащания по проекти, финансирани със средства от Европейския съюз и по други международни програми, включително и на бюджетни организации, чийто бюджет е част от общинския бюджет.

14.2. Да кандидатства за средства от централния бюджет и други източници за съфинансиране на общински програми и проекти;

14.3. Да разработва общински проекти за осигуряване на алтернативни източници на средства за реализиране на определените годишни цели на общината;

14.4. Да определя конкретните права и задължения на второстепенните разпоредители с бюджетни кредити;

14.5. Да ограничава или спира финансиране на бюджетни организации и звена при нарушаване на бюджетната и финансова дисциплина и разписаните правила по Системата за финансово управление и контрол;

15.***Утвърждава*** максимален размер на ангажиментите за разходи, които могат да бъдат поети през годината *в размер на 16 702 228лв*.

16. ***Одобрява План – график*** за разплащане на просрочените задължения, съгласно *Приложение № 3* Указание за съставяне и изпълнение на бюджетите на общините и на сметките за средства от ЕС за 2024г.

***По т.1.2.*** *инж. Невхис Мустафа-Кмет на община Дулово представи предложението за решение по Докладна записка, относно:* *Даване мандат и изразяване позицията на община Дулово в Общо събрание на Асоциацията по ВиК на област Силистра /Вх. № 60/09.02.2024г./, която е на разположение на общинските съветници и представлява неразделна част от настоящия протокол.*

**Инж. Сезгин Галиб-Председател на ОбС:**

-Колеги, на заседанието на комисиите предложението беше подкрепено с положително становище. Давам думата за въпроси, мнения, предложения ...

РАЗИСКВАНЕ по точка 1.2.

*/Въпроси, мнения или предложения не постъпват/.*

**Инж. Сезгин Галиб-Председател на ОбС:**

-Щом няма желаещи да вземат отношение, предлагам да преминем към гласуване.

**ГЛАСУВАНЕ:** 28 общински съветници.

**ЗА: 28; ПРОТИВ: 0; ВЪЗД.СЕ: 0.**

Във връзка с Докладна записка с вх.№ 60/09.02.2024г., по т.1.2. от дневния ред, след проведено гласуване, с **28 гласа „ЗА”; „ПРОТИВ”- няма; „ВЪЗД.СЕ” – няма**, Общинският съвет прие

**Р Е Ш Е Н И Е № 53**

На основание чл. 21, ал.1, т. 23 и ал.2, във вр. с чл.21, ал.1, т.9 от ЗМСМА, чл.19 от Наредба № 3 за условията и реда за упражняване правата на собственост на Община Дулово в търговски дружества с общинско участие в капитала, за участието на общината в граждански дружества и за сключване на договори за съвместна дейност, във вр. с чл. 137, ал. 6 и чл.226 от Търговския закон, Общински съвет-Дулово

**РЕШИ:**

1. **Дава мандат** на Кмета на Община Дулово, на редовно присъствено общо събрание на Асоциацията по ВиК Силистра, свикано на 12.03.2024г. от 14:00 часа (резервна дата 15.03.2024 от 11:00 часа при същия дневен ред), да изрази позицията на Община Дулово по предварително обявения дневен ред в писмо с изх.№ АВК-02-12/07.02.2024 г. от Областния управител в качеството му на Председател на Асоциация по водоснабдяване и канализация на обособена територия, обслужвана от „ВиК“ ООД – гр. Силистра **и да гласува** както следва:

* По първа точка от дневния ред - „ЗА“;
* По втора точка от дневния ред – „ЗА“;
* По трета точка от дневния ред – „ЗА“;
* По четвърта точка от дневния ред – „ЗА“
* По точка пета „Други“ от дневния ред **-** при постъпване на допълнителни въпроси на общото събрание, да приеме предложенията към същите, както и при необходимост да гласува по преценка, с оглед запазване интересите на Община Дулово.

1. При невъзможност кметът на Община Дулово да участва в редовното присъствено общо събрание на Асоциация по водоснабдяване и канализация на обособена територия, обслужвана от „ВиК“ Силистра ООД, определя за заместник АЙВАЗ ХИКМЕТ ЧАКЪР – зам.-кмет на община Дулово.

***По т.1.3.*** *инж. Невхис Мустафа-Кмет на община Дулово представи предложението за решение по Докладна записка, относно:* *Даване на съгласие Община Дулово да кандидатства с предложение за изпълнение на инвестиции по процедура BG-RRP-4.028 „Подкрепа за енергийно ефективни системи за улично осветление - Покана 2"/Вх. № 65/13.02.2024г./, която е на разположение на общинските съветници и представлява неразделна част от настоящия протокол.*

**Инж. Сезгин Галиб-Председател на ОбС:**

-Колеги, на заседанието на комисиите предложението беше подкрепено с положително становище. Давам думата за въпроси, мнения, предложения ...

РАЗИСКВАНЕ по точка 1.3.

*/Въпроси, мнения или предложения не постъпват/.*

**Инж. Сезгин Галиб-Председател на ОбС:**

-Щом няма желаещи да вземат отношение, предлагам да преминем към гласуване.

**ГЛАСУВАНЕ:** 28 общински съветници.

**ЗА: 28; ПРОТИВ: 0; ВЪЗД.СЕ: 0.**

Във връзка с Докладна записка с вх.№ 60/09.02.2024г., по т.1.3. от дневния ред, след проведено гласуване, с **28 гласа „ЗА”; „ПРОТИВ”- няма; „ВЪЗД.СЕ” – няма**, Общинският съвет прие

**Р Е Ш Е Н И Е № 54**

На основание чл. 21, ал. 1, т. 23 и ал.2 от ЗМСМА, Общински съвет-Дулово

**РЕШИ:**

1. **Дава съгласие** община Дулово да кандидатства с предложение за изпълнение на инвестиции по процедура BG-RRP-4.028 „Подкрепа за енергийно ефективни системи за улично осветление - Покана 2" по Инвестиция C4.I3 „Подкрепа за енергийно ефективни системи за улично осветление.
2. Упълномощава кмета на община Дулово да подписва всички документи, свързани с кандидатстването с предложение за изпълнение на инвестиция по процедурата, описана в т.1 от решението.

**ТОЧКА ВТОРА**

***По т.2.*** *инж. Сезгин Галиб-Председател на ОбС-Дулово представи предложението за решение по Докладна записка, относно:* *Приемане на Въпросник за самооценка на системите за финансово управление и контрол за 2023 г. и Доклад за състоянието на системите за финансово управление и контрол за 2023 г. на общинските търговски дружества „МБАЛ - Дулово“ ЕООД - гр. Дулово и „СОЧ” ЕООД - гр. Дулово /Вх. № 62/12.02.2024г./, която е на разположение на общинските съветници и представлява неразделна част от настоящия протокол.*

**Инж. Сезгин Галиб-Председател на ОбС:**

-Колеги, на заседанието на комисиите предложението беше подкрепено с положително становище. Давам думата за въпроси, мнения, предложения ...

РАЗИСКВАНЕ по точка 2.

*/Въпроси, мнения или предложения не постъпват/.*

**Инж. Сезгин Галиб-Председател на ОбС:**

-Щом няма желаещи да вземат отношение, предлагам да преминем към гласуване.

**ГЛАСУВАНЕ:** 28 общински съветници.

**ЗА: 28; ПРОТИВ: 0; ВЪЗД.СЕ: 0.**

Във връзка с Докладна записка с вх.№ 62/12.02.2024г., по т.2. от дневния ред, след проведено гласуване, с **28 гласа „ЗА”; „ПРОТИВ”- няма; „ВЪЗД.СЕ” – няма**, Общинският съвет прие

**Р Е Ш Е Н И Е № 55**

На основание чл. 21, ал.1, т.23 и ал. 2 от ЗМСМА, във връзка с чл. 9 ал. 6 от Наредба за формата, съдържанието, сроковете, реда и начина за представяне на информация по чл. 8, ал. 1 от Закона за финансовото управление и контрол в публичния сектор, Общински съвет-Дулово

**РЕШИ:**

1. Приема Въпросник за самооценка и Доклад за състоянието на системите за финансово управление и контрол за 2023 г. на общинско търговско дружество „МБАЛ - Дулово“ ЕООД гр. Дулово */неразделна част от решението/.*
2. Приема Въпросник за самооценка и Доклад за състоянието на системите за финансово управление и контрол за 2023 г. на общинско търговско дружество „СОЧ“ ЕООД гр. Дулово */неразделна част от решението/.*
3. Възлага на кмета на община Дулово да извърши последващите, съгласно закона действия.

**ТОЧКА ТРЕТА**

*По т.3 от дневния ред Председателят на Съвета напомни на присъстващите общински съветници за измененията в ЗМСМА и каза, че срочно трябва да се предприемат мерки за тяхното изпълнение, както и за изменения и допълнения в Правилника на Съвет. Обяви, че за следващото заседание на Съвета, което ще се проведе на 27.02.2024г. той и кметът на общината ще отсъстват, поради участието им в Общото събрание на НСОРБ. За по-добрата организация на работата на общинския съвет, обърна внимание с призив към общинското ръководство за по-навременното внасяне на докладните записки в деловодството на Съвета.*

*Председателят на Общински съвет – Дулово благодари на общинските съветници за участието им в заседанието и поради изчерпване на дневния ред обяви заседанието за закрито 14.35 часа.*

**ИНЖ. СЕЗГИН ГАЛИБ**

*Председател на Общински съвет-Дулово*

Изготвил:

*Г.Алиева, Гл.специалист ОбС*